**ORDIN NR. 1078**privind aprobarea regulamentului de organizare si functionare

si a structurii organizatorice ale directiilor de sanatate

 publica judetene 8999999

  **B. Compartimentul de evaluare a factorilor de risc din mediul de viata si munca din cadrul directiilor de sanatate publica Olt, are urmatoarele atributii si responsabilitati de executie si coordonare/indrumare profesionala:**

  i)monitorizeaza si coordoneaza pe plan teritorial activitatea de gestionare si neutralizare a deseurilor medicale din toate categoriile de unitati sanitare si elaboreaza propuneri pentru anihilarea/ameliorarea situatiilor de risc evaluat

 **Managementul deseurilor**

 **-rezultatele actiunilor de supraveghere si control in judetul OLT,in anul 2022**

In conformitate cu obligatia de a monitorizasistemul de gestionare a deseurilor rezultate din activitatea medicala in unitatile sanitare, *Ordinul MS nr. 1226/2012 pentru aprobarea Normelor tehnice privind gestionarea deseurilor rezultate din activitati medicale si a Metodologiei de culegere a datelor pentru baza nationala de date privind deseurile rezultate din activitati medicale*,**Compartimentul Evaluare Factori de Risc din Mediul de Viata si Munca-Colectiv Igiena Mediului**,a desfasurat ,**in cursul anului 2022**, lunar, activitati de colectare a informatiilor si datelor,privind cantitatile de deseuri medicale produse lunar, furnizate de un numar de 29 unitati sanitare publice si private din judetul Olt.

Datele au fost colectate pe urmatoarele coduri si categorii de deseuri :

* **18 01 01 (18 01 03\*) – deşeuri înţepătoare tăietoare**
* **18 01 02 (18 01 03\*) – deşeuri anatomo-patologice şi părţi anatomice**
* **18 01 03\* - deşeuri infectioase**
* **18 01 04 – deşeuri considerate nepericuloase, care nu necesită măsuri speciale de prevenire a infecţiilor**
* **18 01 06\* - deşeuri chimice constȃnd din sau conţinȃnd substanţe periculoase**
* **18 01 07 – deşeuri chimice, altele decȃt cele specificate la 18 01 06\***
* **18 01 08\* - deşeuri de medicamente citotoxice şi citostatice**
* **18 01 09 – deşeuri de medicamente, altele decȃt cele specificate la 18 01 08\***
* **18 01 10\* - deşeuri de amalgam de la tratamentele stomatologice .**

**Cantitatile anuale raportate de cele 29 unitati sanitare publice si private se regasesc in tabelul de mai jos:**

|  |  |  |
| --- | --- | --- |
| **Nr.crt.** |  **COD DESEU** | **CANTITATE ANUALA GENERATA (kg)** |
| **1.** |  18010 (180103\*) | 16.026,98 **deşeuri înţepătoare tăietoare**  |
| **2.** |  180102(180103\*) | 3.810,45 **deşeuri anatomo-patologice şi părţi anatomice** |
| **3.** | 180103\* | 277.601,56 **deşeuri infectioase** |
| **4.** | 180104 | 105.790,73 **deşeuri considerate nepericuloase, care nu necesită măsuri speciale de prevenire a infecţiilor** |
| **5.** | 180106 | 16.710,81 **deşeuri chimice constȃnd din sau conţinȃnd substanţe periculoase** |
| **6.** | 180107 | 1.448,65 **deşeuri chimice, altele decȃt cele specificate la 18 01 06\***   |
| **7.** | 180108 | 383,1137 **-deşeuri de medicamente citotoxice şi citostatice** |
| **8.** | 180109 | 2.053,13684**– deşeuri de medicamente, altele decȃt cele specificate la 18 01 08\*** |
| **9.** | 180110 | 0 **deşeuri de amalgam de la tratamentele stomatologice** |

**Deșeurile rezultate din activitatea medicală** trebuie să parcurgă toate etapele de gestionare, în scopul minimizării riscurilor atribuite atât personalului unității sanitare, cât și mediului înconjurator:

1. **colectarea şi separarea pe categorii**
2. **transportul intern -**în cadrul unităţii sanitare în care au fost produse se face pe un circuit separat de cel al pacienţilor şi vizitatorilor; deşeurile medicale periculoase sunt transportate cu ajutorul unor cărucioare speciale sau cu ajutorul containerelor mobile, care după fiecare utilizare se curaţă şi se dezinfectează, utilizând produse biocide autorizate
3. **stocarea temporară-s**paţiul central destinat stocării temporare a deşeurilor periculoase trebuie să permită stocarea temporară a cantităţii de deşeuri periculoase acumulate în intervalul dintre două îndepărtări succesive ale acestora; condiţiile de stocare temporară a deşeurilor rezultate din activităţile medicale trebuie să respecte normele de igienă în vigoare
4. **transportul extern-**transportul deşeurilor medicale periculoase pȃnă la locul de eliminare finală se realizează cu mijloace de transport autorizate şi cu respectarea prevederilor legale în vigoare; transportul deşeurilor medicale periculoase se realizează pe bază de contract cu operatori economici autorizaţi pentru pentru desfaşurarea acestei activităţi
5. **eliminarea deşeurilor medicale prin:**
* incinerare în incineratoare zonale de deşeuri periculoase, pentru deşeurile periculoase rezultate din activitatea medicală
* depozitarea în depozitul de deşeuri:

-deşeuri periculoase (anumite categorii) rezultate din activitatea medicală tratate în prealabil, în instalaţii de tratare prin decontaminare termică la temperaturi scăzute şi procesate mecanic;

 -deşeuri nepericuloase - asimilabile celor menajere.

Impactul asupra sănătății rezultă din efectele datorate unei gestionări incorecte a deșeurilor periculoase rezultate din activitatea medicală.

* **Impactul deșeurilor infecțioase și a celor înțepătoare-tăietoare**

**Personalul sanitar**

Personalul implicat în gestionarea deșeurilor medicale se recomandă să fie instruit periodic asupra măsurilor de prevenție împotriva accidentelor prin înțepare-tăiere.

Pentru personalul din din sectorul sanitar există un risc ridicat de infecție, prin rănirea cu ace contaminate ce pot transmite infecții grave ca SIDA, hepatita B sau C (răni produse prin recapișionarea acelor înainte de îndepărtarea lor în recipiente special destinate acestor deșeuri).

**Populația generală**

În situația unor acțiuni necontrolate de împrăștiere accidentală a deșeurilor infecțioase și înțepătoare-tăietoare, comunitatatea poate fi expusă unui risc semnificativ din cauza pericolelor care pot decurge din caracteristicile acestor deșeuri (risc de rănire și în același timp posibilitatea de transmitere a unei infecții).

**Măsuri ce pot fi luate pentru reducerea riscului de contaminare a lucrătorilor din unitatea sanitară sunt:**

• Purtarea echipamentului de protecție individual (mănuși, măști, ochelari de protecție, șorțuri, halate etc);

• Respectarea regulilor de igienă: spălarea mâinilor, utilizarea de prosoape antiseptice;

• Interzicerea consumului de alimente, consumului de băuturi, fumatului, aplicării fardurilor în exces, în zonele de lucru unde există risc de contaminare;

• Folosirea procedeelor de decontaminare: curățenie, dezinfecție;

• Raportarea accidentelor prin înțepare/tăiere cu deșeuri înțepătoare-tăietoare;

• Profilaxie primară pentru infecțiile asociate manipulării deșeurilor.

INSPECTIA SANITARA

In anul 2022 in cadrul actiunilor tematice dispuse de Inspectia Sanitara de Stat si a actiunilor de control desfasurate lunar, reprezentantii Serviciului de Control in Sanatate Publica au efectuat 174 controale in unitati sanitare privind verificarea respectarii prevederilor Ord. MS 1226/2012 – Norme tenhice privind gestionarea deseurilor rezultate din activitati medicale, astfel :

-producatori mari : unitati sanitare cu paturi,

-producatori mici : unități de asistența medicală primară, unitati de asistenta medicala ambulatorie, cabinete de medicina dentara , laboratoare de analize medicale, centre socio-medicale ale ANPH, unitati de radiologie si imagistica medicala.

Au fost aplicate 4 sancțiuni contravenționale persoanelor fizice si juridice, o amenda in valoare de 6000 lei conform HG 857/2011 pentru gestionarea necorespunzatoare a deseurilor rezultate in urma activitatilor medicale la un cabinet medicina de familie si 2 Avertismente conform OG2/2001, angajatilor cu atributii privind gestionarea deseurilor rezultate din activitatea medicala dintr-o unitate sanitara cu paturi si un cabinet medicina de familie .

 Au fost solutionate un numar de 248 sesizari referitoare la nerespectarea prevederilor Ord. MS 119/2014 cu modificarile si completarile ulterioare - Norme de igiena si sanatate publica privind mediul de viata al populatiei. Un procent considerabil din acestea avand aspecte ce tin de gestionarea necorespunzatoare a deseurilor rezultate din activitatea de crestere a animalelor si depozitarea necontrolata a deseurilor menajere in gospodarii particulare si la agenti economici persoane juridice, atat in mediul rural cat si in mediul urban.

Au fost aplicate 11 sanctiuni contraventionale persoanelor fizice si juridice, 3 amenzi in valoare de 13000 lei conform HG 857/2011 si 8 Avertismente conform OG 2/2001, pentru depozitare necorespunzatoare a deseurilor menajere si a deseurilor provenite din exploatarea adaposturilor pentru animale.

Au fost dispuse masuri de remediere si au fost efectuate actiuni de recontrol.

Intocmit,

Dr Mateica Magda

 **DIRECTIA DE SANATATE PUBLICA OLT**

 **DIRECTOR EXECUTIV**

 **Ec. IONITA ELENA**